ନୂଆଦିଲ୍ଲୀ,୩୦/୯ଃ ଦୁଇସପ୍ତାହ ପୂର୍ବେ ଜାତୀୟ ରାଜଧାନୀ ଦିଲ୍ଲୀଠାରୁ ୨୦୦ କିମି ଦୂର ଉତ୍ତରପ୍ରଦେଶର ହଠରାସ ଗାଁ'ରେ ଏକ ଅମାନବୀୟ କାଣ୍ଡ ଘଟିଥିଲା । ୪ ଜଣ ଉଚ୍ଚ ଜାତିର ପୁରୁଷଙ୍କ ଦ୍ବାରା ଗଣଦୁଷ୍କର୍ମର ଶିକାର ହୋଇଥିବା ଜଣେ ଅନୁସୂଚିତ ବର୍ଗର ଯୁବତୀ ମଙ୍ଗଳବାର ସକାଳେ ଦିଲ୍ଲୀରେ ଆଖି ବୁଜିଥିଲେ । ଏହି ଜଘନ୍ୟ କାଣ୍ଡରେ ପୀଡ଼ିତାଙ୍କ ମେରୁହାଡ଼ ଭାଙ୍ଗିଯାଇ ଶରୀର ଅଚଳ ହୋଇଯିବା ସହ ଜିଭ ଛିଣ୍ଡି ଯାଇଥିଲା । ଉତ୍ତରପ୍ରଦେଶର ଏକ ଡାକ୍ତରଖାନାରେ ଆଇସିୟୁରେ ରହିଲା ପରେ ସୋମବାର ତାଙ୍କୁ ଦିଲ୍ଲୀ ସ୍ଥାନାନ୍ତର କରାଯାଇଥିଲା । ପରେ ସେଠାରେ ତାଙ୍କର ମୃତ୍ୟୁ ହୋଇଥିଲା । ଏହି ଘଟଣାର ୪ ଅଭିଯୁକ୍ତ ଜେଲ୍ରେ ଥିବାବେଳେ ସେମାନଙ୍କ ବିରୋଧରେ ଏବେ ହତ୍ୟା ମାମଲା ଚାଲିବ ବୋଲି ଜଣାପଡ଼ିଛି ।
ପବନଙ୍କ କହିବାନୁଯାୟୀ ପୀଡିତାଙ୍କ ମୃତ୍ୟୁ ଖବର ଶୁଣି ସେ ମର୍ମାହତ ହୋଇପଡ଼ିଛନ୍ତି । ସେ ନିର୍ଭୟା ମା'ଙ୍କୁ ଦେଖିଛନ୍ତି । ତାଙ୍କ ଯନ୍ତ୍ରଣାକୁ ଅନୁଭବ କରିଛନ୍ତି । ଯେଉଁ ଝିଅ ସହ ଏପରି ଅମାନବୀୟ ଘଟଣା ଘଟିଛି ସେ ସେହି ମା'ର ଯନ୍ତ୍ରଣା ଓ ବିବଶତାକୁ ବେଶ ଭଲ ଭାବେ ବୁଝି ପାରୁଥିବା, କହିଛନ୍ତି । ତେଣୁ ସେ ହଠରସ ପୀଡିତାଙ୍କ ମା'ଙ୍କୁ ଭେଟି ଦୁଃଖ ବାଣ୍ଟିବାକୁ ଚାହୁଁଥିବା ପ୍ରକାଶ କରିଛନ୍ତି ।
ସୂଚନାଯୋଗ୍ୟ, ଗତ ୧୪ ତାରିଖରେ ଯୁବତୀ ଜଣକ ଗାଁ କ୍ଷେତରେ ପରିବାର ଲୋକଙ୍କ ସହ ଘାସ କାଟୁଥିବା ବେଳେ ଅଭିଯୁକ୍ତମାନେ ତାଙ୍କୁ ଘୋଷାଡ଼ି ଘୋଷାଡ଼ି ଅନ୍ୟତ୍ର ନେଇଯାଥିଲେ । ପରିବାର ଲୋକେ ଟିକେ ଦୂରରେ ଥିବା ସମୟରେ ୪ରୁ ୫ ଜଣ ଯୁବକ ପୀଡ଼ିତାଙ୍କ ଉତ୍ତରୀୟକୁ ବେକରେ ଗୁଡ଼ାଇ ଏପରି ଟାଣି ନେଇଥିଲେ ବୋଲି ତାଙ୍କ ଭାଇ କହିଛନ୍ତି । ସେ ନିଖୋଜ ହୋଇଯାଇଥିବା ଜାଣି ତାଙ୍କ ମାଆ ଖୋଜାଖୋଜି କରିବା ପରେ ନିକଟ ବାଜରା କ୍ଷେତରେ ପୀଡ଼ିତାଙ୍କୁ ଗୁରୁତର ତଥା ଉଲଗ୍ନ ଅବସ୍ଥାରେ ପାଇଥିଲେ । ପୀଡ଼ିତାଙ୍କର ମୃତ୍ୟୁ ପାଇଁ ପୋଲିସର ଅବହେଳାକୁ ପରିବାର ଲୋକେ ଦାୟୀ କରିଛନ୍ତି । କାରଣ ଏହି ମାମଲାରେ ପୋଲିସର ନିଷ୍କ୍ରିୟତା ଘଟଣାକୁ ଅଧିକ ଜଟିଳ ଏବଂ ପ୍ରତିକ୍ରିୟାଶୀଳ କରିଛି ।
ପରବିନ୍ ବବିଙ୍କ ଦିୱାନା ହୋଇ ଇଞ୍ଜିନିୟର ଚାକିରୀ ଛାଡି ବିଦେଶରୁ ଫେରି ଆସିଥିଲେ ବବ୍ କ୍ରିଷ୍ଟୋ !
ଗୋଟିଏ ମାଛ ଧୀବରକୁ କଲା ଲକ୍ଷପତି !
